per

per Elena López

per Elena López dimarts, 15 de gener 2019 - 15:57h | Actualitzat a 15/01/2019 19:17h

| Twitter (@GU_Figueres)

Trobada una dona gran sense vida a l'Alt Empordà. Tant la Guàrdia Urbana de Figueres com els Bombers de la Generalitat han informat sobre la presència d’un incendi en un habitatge de tres plantes de la plaça de l’Ajuntament de la ciutat i, un cop han pogut accedir a l'interior, els efectius han trobat el cos sense vida d'una dona d'avançada edat.

Més notícies relacionades: Dos detinguts per trencar els vidres de tretze cotxes a l'Alt Empordà.

Segons han confirmat els Bombers, han rebut l’avís a les 15.02 hores d’aquest dimarts 15 de gener i fins al lloc dels fets han desplaçat quatre dotacions que han estat treballant en l’extinció del foc durant gairebé una hora.

| Twitter (@GU_Figueres)





Troben el cos sense vida d'una dona gran

A primera hora d'aquesta tarda, quatre dotacions dels Bombers de la Generalitat han estat treballant en l'extinció d'un incendi que ha cremat una casa del número catorze de la plaça de l'Ajuntament de Figueres. Segons han comunicat, fins al lloc dels fets s'han desplaçat, a més a més, una dotació del Servei d'Emergències Mèdiques, SEM, juntament amb tres dels Mossos d'Esquadra i de la Guàrdia Urbana.

| Twitter (@GU_Figueres)

Els agents de policia han estat els encarregats de vigilar i d'acordonar la plaça de l'Ajuntament per facilitar les tasques dels Bombers. Les primeres informacions han indicat que el foc s'hauria iniciat en un sofà del primer pis i ha afectat, a més a més, el guix de les parets i el sostre del menjador.

ATENCIÓ: Nou servei GRATIS del Catalunya Diari als seus lectors. Ara t'enviem les notícies de la teva província o ciutat, totalment gratis al mòbil. Fes clic aquí i prova-ho! T'encantarà!

| Twitter (@GU_Figueres)

Finalment els Bombers de la Generalitat han comunicat al voltant de les 16.10 hores que els seus efectius han aconseguit extingir el foc que s'ha iniciat en un sofà del primer pis de l'habitatge on han trobat el cos sense vida d'una dona d'avançada edat, tal com han informat a través d'un comunicat. Ara els Mossos d'Esquadra s'han encarregat de la investigació per determinar les circumstàncies de l'incendi.

En l'incendi de la Plaça de l'Ajuntament de Figueres estem treballant amb 4 dotacions #bomberscat (hora avís: 15.02h) https://t.co/TFIwaCOelY — Bombers (@bomberscat) 15 de enero de 2019